b'\n_START_ARTICLE_\nKu\xc5\xbenina\n_START_PARAGRAPH_\nKu\xc5\xben\xc3\xadna (lat. contagium = oku\xc5\xbeenje) je vzorec za mikrobiolo\xc5\xa1ko preiskavo. Ku\xc5\xbenino pri bolniku odvzame usposobljena oseba; treba je odvzeti ku\xc5\xbenino, ki je zna\xc4\x8dilna za dolo\xc4\x8deno bolezen. \xc4\x8cas odvzema ku\xc5\xbenine je odvisen od poteka bolezni in vrste preiskave. Treba je odvzeti zadostno koli\xc4\x8dino ku\xc5\xbenine, zlasti zaradi pre\xc5\xbeivetja mikroorganizmov, ter jo do preiskave hraniti v ustreznih razmerah.\n_START_SECTION_\nPrimeri\n_START_PARAGRAPH_\nPrimeri ku\xc5\xbenin so brisi ko\xc5\xbee, sluznic ..., izpirki delov telesa, telesne teko\xc4\x8dine (kri, se\xc4\x8d, \xc5\xbeol\xc4\x8d ...), punktati, ko\xc5\xa1\xc4\x8dki tkiva, blato, izme\xc4\x8dek, postru\xc5\xbeki ko\xc5\xbee, nohtov itd.'